**Ministru kabineta noteikumu “Grozījumi Ministru kabineta 2008.** **gada 26. februāra noteikumos Nr. 126 “Eiropas Ekonomikas zonas finanšu instrumenta un Norvēģijas valdības divpusējā finanšu instrumenta īstenošanas, uzraudzības, novērtēšanas un auditu veikšanas kārtība”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | MK noteikumu projekts paredz vienkāršot finanšu instrumentu 2004. - 2009. gada perioda pēcuzraudzības nosacījumu izpildes kontroli, svītrojot aģentūras ikgadējās pēcuzraudzības nosacījumu izpildes kontroles funkcijas un atstājot minētās funkcijas starpniekinstitūciju atbildībā, nosakot pienākumu starpniekinstitūcijām informēt vadošo iestādi par pēcuzraudzības nosacījumu izpildes kontroles rezultātā konstatētu neatbilstību.Tiesību akts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošais Ministru kabineta 2008. gada 26. februāra noteikumu Nr. 126 “Eiropas Ekonomikas zonas finanšu instrumenta un Norvēģijas valdības divpusējā finanšu instrumenta īstenošanas, uzraudzības, novērtēšanas un auditu veikšanas kārtība” (turpmāk – MK noteikumi Nr.126) regulējums paredz sekojošu Eiropas Ekonomikas zonas finanšu instrumenta un Norvēģijas valdības divpusējā finanšu instrumenta 2004. - 2009. gada perioda (turpmāk – finanšu instrumenti) pēcuzraudzības nosacījumu izpildes nodrošināšanu un uzraudzību pēc individuālā projekta, programmas vai grantu shēmas noslēguma pārskata apstiprināšanas:1. Individuālā projekta līdzfinansējuma saņēmējs vai apsaimniekotājs ir atbildīgs par noteikto pēcuzraudzības nosacījumu ievērošanu un īstenošanu atbilstoši sadarbības līguma par individuālā projekta, programmas vai grantu shēmas īstenošanu nosacījumiem.2. Starpniekinstitūcija ir atbildīga par pēcuzraudzības nosacījumu izpildes kontroli, izskatot tās noteiktajos termiņos vai pēc pieprasījuma saņemto informāciju/apliecinājumu no individuālā projekta līdzfinansējuma saņēmēja vai apsaimniekotāja par nosacījumu izpildi, iesniedzot Centrālā finanšu un līgumu aģentūrā (turpmāk – aģentūra) ikgadēju pārskatu. 3. Aģentūra veic pēcuzraudzības nosacījumu izpildes kontroli reizi gadā saskaņā ar granta līgumā noteiktajiem termiņiem, izskatot no starpniekinstitūcijas saņemto pārskatu un apliecinājumu par kontroles rezultātiem nosūta vadošai iestādei. Ņemot vērā to, ka gala atbalsta saņēmēji individuālajos projektos, programmās vai grantu shēmās ir citas institūcijas, tad jau šobrīd starpniekinstitūcija nodrošina zemāka līmeņa projektu pēcuzraudzības nosacījumu izpildes kontroli. Finanšu instrumentu ietvaros 2019. gada jūnijā pēcuzraudzības pasākumi lielākai daļai projektu ir noslēgušies, savukārt 19 projektiem jāturpina līdz 2022. gadam (ieskaitot). Vēl trīs projektiem, ņemot vērā to, ka tajos nav specifisko pēcuzraudzības nosacījumu, jānodrošina vien ar projektu ieviešanu saistītās dokumentācijas uzglabāšana. Pēcuzraudzības nosacījumu izpildes kontroli aģentūra uzsāka 2012. gadā, kopumā 75 projektiem**,** ievērojot Eiropas Ekonomikas zonas finanšu instrumenta un Norvēģijas valdības divpusējā finanšu instrumenta vadības likuma (turpmāk – Likums) 8. panta pirmās daļas 3.punktu. Atsevišķos starpniekinstitūciju iesniegtajos pārskatos bija konstatētas nebūtiskas vai tehniska rakstura kļūdas, nebija pilnīgi aizpildīti pārskati vai kavēti pārskatu iesniegšanas termiņi, kas vērtējami kā maznozīmīgi un novēršami trūkumi. Pēc komunikācijas ar starpniekinstitūcijāmtrūkstošā informācija tika iesniegta un kļūdas aprēķinos novērstas. Kopumā vērtējot septiņu gadu ilgā periodā saņemto informāciju par pēcuzraudzības nosacījumu ievērošanu, aģentūra nav konstatējusi riskus pēcuzraudzības nosacījumu ievērošanā un secina, ka tā tiek nodrošināta atbilstoši prasībām un pēcuzraudzības pasākumu procesa riska līmenis ir zems. Aģentūras līdz šim veiktās pēcuzraudzības nosacījumu izpildes kontroles norāda uz zemiem riskiem šo nosacījumu neizpildei, kā arī līdz šim aģentūra ir vadošajai iestādei ziņojusi tikai par atsevišķiem iespējamiem riskiem pēcuzraudzības nosacījumu izpildē. Līdz ar to, lai samazinātu administratīvo slogu visām pēcuzraudzībā iesaistītajām pusēm, balstoties uz pēcuzraudzībā samazināto riska līmeni, būtu lietderīgi pēcuzraudzības nosacījumu izpildes kontroles funkcijas novirzīt starpniekinstitūciju atbildībā, neradot papildus kontroles līmeni aģentūrā. Vienlaikus paredzot, ka turpmāk starpniekinstitūcijas informē vadošo iestādi tikai gadījumos, ja pēcuzraudzības periodā projektos konstatē neatbilstības. Gadījumā, ja starpniekinstitūcija projekta pēcuzraudzības periodā konstatēs neatbilstību, tā atbilstoši Ministru kabineta 2008. gada 26. februāra noteikumos Nr.132 “Kārtība, kādā sniedzami ziņojumi par Eiropas Ekonomikas zonas finanšu instrumenta un Norvēģijas valdības divpusējā finanšu instrumenta vadībā konstatētajām neatbilstībām un atgūstami neatbilstoši veiktie izdevumi” noteiktai kārtībai sagatavos tūlītējo ziņojumu par neatbilstībām un iesniegs to vadošajā iestādē.Attiecīgi, ņemot vērā aģentūras veiktajā risku izvērtējumā konstatēto zemu riska līmeni, salīdzinoši mazo projektu skaitu, kur notiek pēcuzraudzība, kā arī to, ka pēcuzraudzības nosacījumu izpildes kontroles funkcijas ar MK noteikumu projektu pēc būtības saglabātas, taču novirzītas starpniekinstitūciju un vadošās iestādes atbildībā, ar MK noteikumu projektā ietvertajiem grozījumiem tiks nodrošināts normatīvajiem aktiem, risku izvērtējamam un faktiskajai situācijai atbilstošs pēcuzraudzības process, vienlaikus samazinot institūciju administratīvo slogu aģentūrai un starpniekinstitūcijām.Ņemot vērā minēto, MK noteikumu projekts paredz:1. svītrot aģentūras ikgadējās pēcuzraudzības nosacījumu izpildes kontroles funkcijas, kā arī aģentūras pienākumu izstrādāt kārtību par individuālo projektu, programmu un grantu shēmu uzraudzību pēc projekta pabeigšanas;
2. svītrot starpniekinstitūciju pienākumu iesniegt aģentūrā pēcuzraudzības pārskatus;
3. noteikt pienākumu starpniekinstitūcijām ziņot vadošajā iestādē tikai tajā gadījumā, ja uz starpniekinstitūcijas veiktu risku izvērtējumu balstītajās pārbaudēs tā konstatē neatbilstības;
4. veikt redakcionālu precizējumu MK noteikumu Nr. 126 105. punktā, nodrošinot to skaidru un nepārprotamu uztveri, sadalot informāciju, kas attiecināma uz izlases veida pārbaudi projekta īstenošanas vietā, kura veicama līdz projekta pabeigšanai (MK noteikumu projekta 1.punkts) un informāciju par individuālā projekta, grantu shēmas vai programmas specifisko vai vispārīgo nosacījumu un to saistību izpildes kontroli, kuras jāievēro pēc projekta pabeigšanas (MK noteikumu projekta 2.punkts).
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Centrālā finanšu un līgumu aģentūra, Valsts kase. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija kā vadošā iestāde, Centrālā finanšu un līgumu aģentūra kā aģentūra, Vides aizsardzības un reģionālās attīstības ministrija, Kultūras ministrija, Veselības ministrija, Labklājības ministrija, Izglītības un zinātnes ministrija, Iekšlietu ministrija, Tieslietu ministrija kā starpniekinstitūcijas. |
| 2. | Tiesiskā regulējuma ietekme uz tautsaimniecību un administratīvo slogu | Ar MK noteikumu projektu paredzēts samazināt administratīvo slogu aģentūrai, svītrojot tās ikgadējās pēcuzraudzības nosacījumu izpildes kontroles funkcijas, tajā skaitā pienākumu iesniegt minēto informāciju vadošajā iestādē, kā arī svītrojot starpniekinstitūciju pienākumu iesniegt aģentūrā pēcuzraudzības pārskatus, kā arī nosakot, ka starpniekinstitūcijām pēcuzraudzības pārskats jāiesniedz vadošajā iestādē tikai tajā gadījumā, ja ikgadējās pārbaudēs starpniekinstitūcija konstatē nosacījumu pārkāpumus, kuri būtiski ietekmē pēcuzraudzību un par kuru novēršanu nevar vienoties ar līdzfinansējuma saņēmēju. |
| 3. | Administratīvo izmaksu monetārs novērtējums | Administratīvo izmaksu monetārs novērtējums rēķināms pēc formulas:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Aģentūras funkcija informēt vadošo iestādi par kontroles rezultātiem, 10 darbdienu laikā pēc ikgadējās kontroles pabeigšanas nosūtot vadošajai iestādei informāciju par ikgadējās kontroles rezultātiem.Aprēķins attiecināms uz 2019., 2020. un 2021.gadu: C = (7,38 x 25 (viena stunda katram no 25 projektiem)) x (1 x 1) = 184,50 *euro*Par trīs gadiem: 184,50 x 3 = 553,50 *euro*Aprēķins par 2022. gadu:C=(7,38 x 19 (viena stunda katram no 19 projektiem)) x (1 x 1) = 140,22 *euro*Kopā par četriem pēcuzraudzības gadiem: 184,5 x 3 + 140.22 = 693,72 *euro* |
| 4. | Atbilstības izmaksu monetārs novērtējums | MK noteikumu projekts šo jomu nesakar |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | 2004. gada 2. decembra Saprašanās memoranda par Eiropas Ekonomikas zonas finanšu instrumenta ieviešanu 2004.-2009.gadā starp Islandes Republiku, Lihtenšteinas Firstisti, Norvēģijas Karalisti un Latvijas Republiku un 2004. gada 16.novembra Saprašanās memoranda par Norvēģijas valdības divpusējā finanšu instrumenta ieviešanu 2004.-2009.gadā, kurš izveidots saskaņā ar 2003.gada 14.oktobra līgumu starp Norvēģijas Karalisti un Eiropas Kopienu par Norvēģijas valdības divpusējo finanšu instrumentu 2004.–2009.gadā, starp Norvēģijas Karalisti un Latvijas Republiku, (turpmāk – saprašanās memorandi) A pielikuma A daļa. |
| 3. | Cita informācija | Nav |
|  **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| **Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums** | **Saprašanās memorandu A pielikuma A daļa.** |
| **A** | **B** | **C** |
| **Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei** | **Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde** | **Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā** |
| **Iekļauj informāciju atbilstoši instrukcijas 58.1. apakšpunktam** | MK noteikumu projekts | Saprašanās memorandos noteiktās saistībās tiek izpildītas pilnībā |
| **Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām** | Saprašanās memorandos paredzētās saistības nav pretrunā ar jau esošajām Latvijas Republikas starptautiskajām saistībām. |
| **Cita informācija** | **Nav** |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “ES un ārvalstu finanšu palīdzības politika” un finanšu instrumentu tīmekļa vietnē [www.eeagrants.lv](http://www.eeagrants.lv) . Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019. gada 21.jūnijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “ES un ārvalstu finanšu palīdzības politika”, adrese: [https://www.fm.gov.lv/lv/sabiedribas\_lidzdaliba](https://www.fm.gov.lv/lv/sabiedribas_lidzdaliba/tiesibu_aktu_projekti/es_un_arvalstu_finansu_palidzibas_politika)un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti> un finanšu instrumentu tīmekļa vietnē <https://www.eeagrants.lv/?id=4> . |
| 3. | Sabiedrības līdzdalības rezultāti | MK noteikumu projekta izstrādes laikā nav saņemti sabiedrības pārstāvju ieteikumi vai iebildumi. |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās šādas institūcijas:1) Finanšu ministrija kā vadošā iestāde, 2) Centrālā finanšu un līgumu aģentūra kā aģentūra,3) starpniekinstitūcijas (nozaru ministrijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpildei nav nepieciešams paplašināt iepriekšējā punktā minēto institūciju funkcijas un uzdevumus, veidot jaunas institūcijas, tās likvidēt vai reorganizēt. Projekta izpilde tiks nodrošināta esošā finansējuma un cilvēkresursu ietvaros.  |
| 3. | Cita informācija | Nav |

Finanšu ministrs J. Reirs

Kapilova 67083936

Jekaterina.Kapilova@fm.gov.lv